ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
25 ก.พ. 2559

สรุปตลาดภาคเช้า
ตลาดภาคเช้าปิดปรับตัวขึ้นเล็กน้อย ในทิศทางเดียวกันกับตลาดรอบบ้านที่ส่วนใหญ่ปรับตัวเพิ่มขึ้น โดยได้ราคาน้ำมันดิบที่ปรับตัวขึ้นวานก่อนหนุน สำหรับกลุ่มที่รับตัวเด่นในภาคเช้านำโดยหุ้นกลุ่ม ICT โดยมี ADVANC และ INTUCH เป็นตัวดัน สำหรับมูลค่าการซื้อขายอยู่ในระดับปานกลางที่ 1.98 หมื่นล้านบาทในภาคเช้า ด้านประเด็นเด่นในช่วงเช้า คือความคาดหวังต่อการอัดฉีดเม็ดเงินเข้าสู่ตลาดเงินจากธนาคารกลางจีน
 
แนวโน้ม ภาคบ่าย
คาดดัชนีมีแนวโน้มทรงตัวในภาคบ่าย เรามองว่าปัจจัยใหม่ๆค่อนข้างจำกัด ทำให้การเก็งกำไรในระยะนี้จะมาจากการเก็งกำไรผลประกอบการ ไตรมาส4/58  ที่ทยอยประกาศออกมา เรายังแนะนำเก็งกำไรในหุ้นที่คาดว่าจะรายงานผลประกอบการ ไตรมาส4/58 เด่น โดยเรายังชื่นชอบกลุ่มอสังหาฯ โดยคาดว่าผลประกอบการมีแนวโน้มเติบโตจากปีก่อน ต่อเนื่องไปถึง ไตรมาส1/59  จากผลดีของมาตรการกระตุ้นภาคอสังหาริมทรัพย์ของรัฐบาล
 
วิเคราะห์ทางเทคนิค
TMC
ราคาปิด 2.18 บาท
แนวรับ 2.14 บาท
แนวต้าน 2.40, 2.80 บาท
แนว cut loss หากราคามีแนวโน้มหลุด 2.10 บาท
 
กราฟ TMC อยู่ในแนวขาลง แต่มีอาการเตรียมพร้อมที่จะขึ้นแรงและพลิกเป็นขาขึ้นแล้วเนื่องจากการเกิด Divergence ของ MACD ถือเป็นสัญญาณแรง และแท่งเทียนกำลังตัดผ่านเส้น MA 3 กษัตริย์ที่จะทำให้ราคาขึ้นขึ้นยาว 1 เดือน โดยเมื่อผ่าน 2.20 บาทขึ้นไปจะเกิด Buy signal ทุกเครื่องมือ รีบเข้าซื้อได้เลย เพราะจะวิ่งไปอย่างรวดเร็ว
 
เด็กแนว
FIRE ไม่ได้คาดหวังอะไรกับผลประกอบการของหุ้นตัวนี้ แต่สนใจโครงการต่างๆ ที่บริษัทมีโอกาสได้รับมากกว่า เนื่องจากตั้งแต่ที่มีการเข้มงวดเรื่องอัคคีภัย และให้ตรวจตึกต่างๆ ทั่วประเทศสิ่งนี้ก็ทำให้บริษัทมีโอกาสได้รับงานเพิ่มเติมเรื่อยๆ รวมทั้งการติดตั้งระดับป้องกันอัคคีภัยบนรถขนส่งสาธารณะ รถไฟ ขสมก และอีกหลายๆ อย่าง
ซึ่งทั้งหมดนี้เด็กแนวว่ากำลังจะเป็นงานใหญ่สำหรับบริษัทในอนาคต นอกจากนี้โครงการติดตั้งระบบต่างๆ ให้กับหน่วยราชการทั่วประเทศก็อยู่ในสายตาที่เด็กแนวมองว่ามูลค่านั้นไม่น้อยที่บริษัทน่าจะมีส่วนในการคว้ามาได้เช่นกัน จึงถือเป็นหุ้นที่ไม่น่ามองข้าม สิ่งที่น่าสังเกตคือราคาหุ้นเริ่มวูบวาบ มีปริมาณโวลุ่มเข้ามาแอบเก็บล่วงหน้าไว้ร่วม 3 week จะว่ามีอะไรเข้าสิง หรืออาจจะมีพันธมิตรธุรกิจเข้ามาก็เป็นได้ เพราะบริษัทมีดีลกับฝรั่งไว้ไม่ใช่น้อยในการนำสินค้ามาเป็นตัวแทนขาย
ซึ่งพวกฝรั่งก็มีนิสัยแปลกคือถ้าได้ร่วมงานกันแล้วก็มักจะขอถือหุ้นด้วย ต้องติดตามกันให้ดีว่าจะเกิดอะไรต่อ ส่วนราคาเป้าหมายที่มองไว้สำหรับหุ้นกึ่งค้าปลีก กึ่งรับเหมาและบริการนี้ให้ PBV 2.5 เท่า หรือเทียบเท่ามูลค่า 3.25 บาทถืองว่าไม่เลว
กราฟ FIRE โค้งตัวตั้งลำตีวงเป็น U-curve มีสัญญาณซื้อเกิดขึ้นใน Stoch พร้อมทั้งปริมาณโวลุ่มสะสมที่เพิ่มขึ้นมากกว่าระยะที่ผ่านมา ดังนั้น โอกาสดีดตัวขึ้นต่อเนื่องไปยังแขนขวาที่ 2.82 บาท หากผ่านได้จะกลับตัวเป็นขาขึ้น